У вёсцы ж Папшычы Глыбоцкага раёна абыдзённы абрад захаваўся да цяперашняга часу, ператварыўшыся ў сталую практыку. Штогод на свята Спаслання Духа Святога на апосталаў (па календары каталіцкай канфесіі) усе вяскоўцы збіраюцца каля прыдарожнага крыжа. Пасля выканання непрацяглых спеваў, людзі разгортваюць палатно, якое напярэдадні набыла ўся вёска. На палатно, ці як яго называюць у Папшычах, “намётку”, кладуць грашовыя ахвяраванні.